Ncinzi Ncondikonzya Kucita Kutegwa Bazyali Bangu Kabandisyoma?
Ncomukonzya kucita
Amulange-lange: Mumbazu zyoonse, sena bukkale bwanu bupa kuti bazyali banu kabatamusyomi?
Mucikozyanyo, mwaapostolo Paulo wakalemba kuti: “
Tuyanda kuti katusyomeka muzyintu zyoonse.” (Bahebulayo 13:18) Amulibuzye kuti, ‘Ino ndijisi mpuwo iili buti caboola kukwaambila bazyali bangu kwini nkondabede alimwi anzyondali kucita?’
Lori
“
Ndakali kumulembela tugwalo cakusisikizya a Intaneti musankwa ngondakali kuyanda. Bazyali bangu bakazikuzyiba mpoonya bakandaambila kuti ndicileke. Ndakabasyomezya kuti ndilaleka, pele tiindakacileka. Eeci cakazumanana kwamwaka omwe. Ndakali kumulembela, mpoonya bazyali bangu bakazyiba, ndakali kulilekelela akubasyomezya kuti ndilaleka, pesi ndakali kulemba alimwi. Cakasika aciimo cakuti bazyali bangu tiibakacili kundisyoma mucintu cili coonse!”
Ino muyeeya kuti nkaambo nzi bazyali ba Lori ncobakaleka kumusyoma?
Ikuti nomwali bazyali ba Lori, ino nomwakacita buti, alimwi nkaambo nzi?
Ino Lori naakalilemeka munzila iili kabotu buti ciindi bazyali bakwe nibakabandika anguwe ciindi cakusaanguna kujatikizya penzi?
Beverly
“
Bazyali bangu tiibakali kundisyoma caboola kumakani aabasankwa, lino ndilizyi kaambo ncibatakali kundisyomena. Ndakali kusyabwa kubasankwa banji ibakali bapati kulindime amyaka yobilo. Alimwi ndakali kubandika ambabo afooni kwamawoola manji, alimwi twaunka kumapobwe, ndakali kwiizya buyo abasankwa aaba kutali muntu uumbi. Bazyali bangu bakandinyanga fooni kwamwezi omwe, alimwi tiibakali kundizumizya kuunka kumasena nkobakali kujanika basankwa aaba.”
Ikuti nomwali bazyali ba Beverly, ino nomwakacita buti, alimwi nkaambo nzi?
Sena muyeeya kuti bazyali ba Beverly bakaciindizya kumukasya kucita zyintu? Alimwi nkaambo nzi muyeeya boobo?
Ncinzi Beverly ncaakali kunga wacita kutegwa bazyali bakwe batalike kumusyoma alimwi?
Kutalika kusyomwa alimwi
Ncomukonzya kucita
Cakusaanguna, mweelede kuzyiba mumbazu mobatamusyomi.
Kujokela kuŋanda aciindi ncobakabikka
Kuzuzikizya nzyondasyomezya
Kufwambaana kucita zyintu
Kubikkila maano kumakani aamali
Kumanizya milimo
Kubuka kakunyina kutongooka
Kusalazya muŋanda yangu
Kwaamba masimpe
Kubelesya fooni naa kkompyuta munzila iili kabotu
Kuzumina kulubizya alimwi akulilekelela
Azimwi
Cabili, amulibikkile makanze. Amulibikkile mbaakani yakusyomeka muzyintu nzyomwasala. Amutobele lulayo lwamu Bbaibbele lwakuti: ‘
Amusamunune buntu bwanu bwakaindi oobo bweendelana abukkale bwanu bwakaindi.’ (Baefeso 4:22) Mukuyakwaciindi, boonse kubikkilizya abazyali banu bayoobona kuyaambele kwanu.—1 Timoteyo 4:15.
Catatu, amubandike abazyali banu kujatikizya ncomwasala. Muciindi cakutongooka kuti kabamusyoma, cabulemu amubalombe kuti bamwaambile ncomweelede kucita kutegwa kabamusyoma.
Kucenjezya: Mutalangili kuti bazyali banu balamupa ncomuyanda mpoona-mpoona. Cakutadooneka, bayanda kubona kuti mulazizuzikizya nzyomwasyomezya. Amubelesye coolwe eeci kutondezya kuti mulasyomeka. Mukuyakwaciindi, bazyali banu bayoomusyoma alimwi akumupa lwaanguluko. Eeci ncicakacitikila Beverly, iwaambwa kumatalikilo. Wakaamba kuti: “Cilakatazya kusyomwa kwiinda kuleka kusyomwa. Lino batalika kundisyoma alimwi cimvwika kabotu!”
Kaambo kayandika: Ikuti kamusyomeka, bantu banoomusyoma.
tum_Latn tum_Latn bem_Latn tum_Latn bem_Latn yor_Latn unk bem_Latn bem_Latn bem_Latn bem_Latn shn_Mymr unk bem_Latn bem_Latn bem_Latn bem_Latn swh_Latn tum_Latn kon_Latn lug_Latn hat_Latn bem_Latn kon_Latn tum_Latn cjk_Latn lug_Latn cjk_Latn bem_Latn bem_Latn nya_Latn lin_Latn lug_Latn bem_Latn bem_Latn ban_Latn